**TIRGUS IZPĒTE**

**“Balvu novada muzeja ventilācijas un dzesēšanas sistēmu tehniskā apkope un remonts”**

**(ID Nr. BNP TI 2023/148)**

**1. Informācija par pasūtītāju:**

|  |  |
| --- | --- |
| Pasūtītājs | Balvu novada pašvaldība |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, [dome@balvi.lv](mailto:dome@balvi.lv) |
| Pasūtītājs, kura vajadzībām tiek veikta tirgus izpēte | Balvu novada muzejs,  Reģ.Nr.40900023354, adrese Brīvības iela 46, Balvi, Balvu nov., LV-4501 |
| Kontaktpersona saistībā ar piedāvājuma sagatavošanu/ iesniegšanu | Balvu novada administrācijas Iepirkumu nodaļas iepirkumu speciāliste Olīvija Tuvi, mob.28080749 e-pasts: [olivija.tuvi@balvi.lv](mailto:olivija.tuvi@balvi.lv) |
| Kontaktpersonas saistībā ar tirgus izpētes priekšmetu | Balvu Novada muzeja saimniecības vadītājs Juris Lizinskis, mob.29175076 |
| Balvu Novada muzeja vadītāja Iveta Supe, mob.28352770 |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;  piektdienās 8.30-16.00. |

**2. Tirgus izpētes priekšmets:**

Balvu novada muzeja ventilācijas un dzesēšanas sistēmu tehniskā apkope un remonts, atbilstoši Tehniskajai specifikācijai (skat. 1.pielikumu).

Pretendents nevar iesniegt piedāvājuma variantus.

**3. Piedāvājuma izvēles kritērijs:** zemākā cena.

**4. Pakalpojuma sniegšanas vieta:** Brīvības iela 46, Balvi, Balvu nov.

**5. Līguma darbības laiks:** 3 (trīs) gadi no līguma noslēgšanas dienas. Pakalpojuma sniegšanas uzsākšana – 2024.gads.

**6. Veikto remontdarbu un uzstādīto detaļu garantijas laiks:** vismaz 24 (divdesmit četri) mēneši pēc nodošanas-pieņemšanas akta parakstīšanas.

**7. Līgumcena:** cenā jābūt iekļautiem visiem ar iepirkuma līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde.

**8. Apmaksas nosacījumi:** apmaksa 30 (trīsdesmit) dienu laikā pēc līguma pilnīgas izpildes, nodošanas-pieņemšanas akta abpusējas parakstīšanas un rēķina iesniegšanas, katrā tirgus izpētes daļā. Līguma darbības laikā apmaksas kārtība nevar tikt mainīta.

**9. Piedāvājuma derīguma termiņš:** vismaz 30 dienas pēc piedāvājumu iesniegšanas beigu termiņa.

**10. Prasības pretendentam:**

10.1. Pretendentam jābūt reģistrētam LR Uzņēmumu reģistrā vai līdzvērtīgā reģistrā ārvalstīs (ja pretendents ir juridiska persona). Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

10.2. Pretendentam jābūt reģistrētam Valsts ieņēmumu dienestā (ja pretendents ir fiziska persona). Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .

10.3. Pretendentam ir licence darbībām ar ozona slāni noārdošām vielām vai fluorētām siltumnīcefekta gāzēm. Informācija tiks pārbaudīta Valsts vides dienesta tīmekļvietnes sadaļā “Licences darbībām ar aukstuma aģentiem” <https://registri.vvd.gov.lv/izsniegtas-atlaujas-un-licences/aukstuma-agenti/licences-darbibam-ar-aukstuma-agentiem/> .

10.4. Pretendenta rīcībā ir sertificēts speciālists darbībām ar ozona slāni noārdošām vielām un fluorētām siltumnīcefekta gāzēm. Informācija tiks pārbaudīta Valsts vides dienesta tīmekļvietnes sadaļā “Sertificētās personas darbībām ar aukstuma aģentiem” <https://registri.vvd.gov.lv/izsniegtas-atlaujas-un-licences/aukstuma-agenti/sertificeto-specialistu-saraksts/> .

10.5. Pretendenta darbiniekam ir piešķirta B zemsprieguma (Bz) elektrodrošības grupa.

10.6. Pretendentam jābūt reģistrētam LR Būvkomersantu reģistrā (ja pretendents ir juridiska persona). Informācijas iegūšanai tiek izmantots Būvniecības informācijas sistēmas (turpmāk – BIS) Būvkomersantu reģistrs <https://bis.gov.lv/bisp/lv/construction_companies> .

10.7. Pretendenta rīcībā ir sertificēts speciālists siltumapgādes, ventilācijas un gaisa kondicionēšanas sistēmu būvdarbu vadīšanā. Informācijas iegūšanai tiek izmantots BIS Būvspeciālistu reģistrs <https://bis.gov.lv/bisp/lv/specialist_certificates> .

10.8. Piedāvājums jāparaksta paraksttiesīgai personai.

10.9. Pretendentam iepriekšējo 5 (piecu) gadu laikā ir gūta pozitīva pieredze saistībā ar ventilācijas un dzesēšanas sistēmu tehnisko apkopi un/ vai remontu, t.i., kvalitatīvi izpildīts vismaz 1 (viens) līgums saistībā ar ventilācijas un dzesēšanas sistēmu tehnisko apkopi un/ vai remontu.

10.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti LR Ārlietu ministrijas mājas lapas [www.mfa.gov.lv](http://www.mfa.gov.lv) . Pārbaude tiek veikta tikai pretendentam, kuram tiks piešķirtas līguma slēgšanas tiesības.

**11. Iesniedzamie dokumenti:**

11.1. Tehniskā specifikācija (1.pielikums).

11.2. Finanšu/ Tehniskais piedāvājums (veidlapa) (2.pielikums).

11.3. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.

11.4. Pretendenta darbinieka apliecības kopija par Bz elektrodrošības grupas piešķiršanu.

11.5. Vismaz 1 (viens) pretendenta pozitīvu pieredzi apliecinošs dokuments (piemēram, pasūtītāja atsauksme, izziņa, nodošanas-pieņemšanas akts vai cits alternatīvs dokumenta) par kvalitatīvi izpildītajām līgumsaistībām ventilācijas un dzesēšanas sistēmu tehniskās apkopes un/ vai remontdarbu jomā. Iesniegtajā dokumentā jābūt iekļautai vismaz šādai informācijai:

- pasūtītājs;

- līguma priekšmets, līguma izpildes periods un vieta;

- veikto darbu īss raksturojums un kvalitāte.

11.6. Ārvalstīs reģistrētām personām:

11.6.1. ja pretendents (juridiska persona) ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

11.6.2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

**12. Piedāvājuma iesniegšanas datums, laiks, vieta, veids:**

12.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **09.11.2023., plkst.13.00**.

12.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**

12.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 12.1.punktā norādītajam piedāvājumu iesniegšanas termiņam.

12.4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: [dome@balvi.lv](mailto:dome@balvi.lv) , vēstules tēmā norādot*: “Piedāvājums tirgus izpētei ar ID Nr. BNP TI 2023/148”*.

12.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukumu un adresi;

- atzīme ar norādi: *Tirgus izpētei “Balvu novada muzeja ventilācijas un dzesēšanas sistēmu tehniskā apkope un remonts”, ID Nr. BNP TI 2023/148.* *Neatvērt līdz 09.11.2023., plkst.13.00”*.

**13. Tirgus izpētes līgumus slēdz:**

Pasūtītājs, kura vajadzībām tiek veikta tirgus izpēte.

**14. Papildus informācija:**

14.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

14.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

14.2.1. pagarina piedāvājumu iesniegšanas termiņu;

14.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

14.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

14.3. Pasūtītājam nav pienākums veikt pilnīgi visas 14.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 14.2.punkta apakšpunktos norādītās darbības.

14.4. Ja pasūtītājam, secīgi veicot 14.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

14.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

14.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.

14.7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

14.8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.

14.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.

14.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

14.11. Par jebkuru informāciju, kas ir konfidenciāla, pretendentam jābūt īpašai norādei.

14.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**15. Rezultātu paziņošana:**

15.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

15.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu / nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

15.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**16. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu/ Tehniskais piedāvājums (veidlapa)

1.pielikums

Tirgus izpētei

“Balvu novada muzeja ventilācijas un dzesēšanas sistēmu tehniskā apkope un remonts”

(ID Nr. BNP TI 2023/148)

**TEHNISKĀ SPECIFIKĀCIJA**

**“Balvu novada muzeja ventilācijas un dzesēšanas sistēmu tehniskā apkope un remonts”**

**(ID Nr. BNP TI 2023/148)**

**Skat. datni “1\_pielikums\_Tehniskā specifikācija”**

2.pielikums

Tirgus izpētei

“Balvu novada muzeja ventilācijas un dzesēšanas sistēmu tehniskā apkope un remonts”

(ID Nr. BNP TI 2023/148)

**FINANŠU/ TEHNISKAIS PIEDĀVĀJUMS**

**“Balvu novada muzeja ventilācijas un dzesēšanas sistēmu tehniskā apkope un remonts”**

**(ID Nr. BNP TI 2023/148)**

**Skat. datni “2\_pielikums\_Finanšu\_Tehniskais piedāvājums”**